Tidligere Bodø/Glimt- og Molde-spiller Mathias Normann forlater Premier League-klubben Brighton for denne gang.



​Etter det TV 2 erfarer er 22-åringen nær en overgang til den russiske storklubben FC Rostov.





Rostov har i mange år utmerket seg i de største europeiske turneringene, og ligger per dags dato på 7.-plass i hjemlig toppserie.

​Normann skal allerede ha tatt farvel med lagkameratene i England, og overgangen forventes å bli offentliggjort i løpet av kort tid.



​Mathias Normann startet karrieren i Lofoten, men gikk til Bodø/Glimt allerede i 2013. I 2015 var han utlånt til Alta, der han imponerte såpass at Bodø/Glimt ville ha han tilbake foran 2016-sesongen.



Overgangen til Brighton gjorde han i 2017, men på direkten ble han leid ut til Molde.



Nå tyder det på at Premier League-drømmen utsettes for Normann som har en rekke aldersbestemte landskamper på samvittigheten.